Cindy får vite at Grinchen ankom Hvemvik som baby, og ble adoptert av to eldre søstre. Da han var åtte år gammel forelsket han seg i Martha May Whovier, en av de peneste jentene på skolen, som gjengjeldte følelsene hans. Men en gutt som het Augustus May Hvem ble sjalu da han så at Martha var venn med Grinchen, og begynte å mobbe ham. Den julen laget Grinchen en engel som han ville gi Martha i julegave. Men fordi Augustus hadde gjort narr av at han hadde skjegg, forsøkte Grinchen å barbere seg. I stedet kuttet han seg stygt i ansiktet. Da han møtte opp på skolen dagen etter, ble han ertet av alle, også av lærerne. Den eneste som ikke gjorde narr av ham var Martha. Til slutt mistet han besinnelsen og skrek ut at han hatet julen. Deretter strøk han i vei til toppen av Crumpit-fjellet, der han har bodd siden, sammen med hunden sin Max.